રવિવારે પીએમ મોદી વડોદરા પહોંચે એ પહેલાં વડોદરા જિલ્લાના વાઘોડિયા બ્લોકમાં હાર્દિક પટેલ દ્વારા કિસાન પંચાયત યોજવામાં આવી હતી. પીએમ મોદી હાલ ગુજરાતની મુલાકાતે છે તથા વડોદરામાં લગભગ 1000 કરોડની વિવિધ યોજનાઓનું લોકાર્પણ કરનાર છે. આ પહેલાં રવિવારે સવારે જ હાર્દિક પટેલે ટ્વીટ કરી જાહેરાત કરી હતી કે, 'આજથી સતત 10 દિવસ સુધી રાજ્યના 6 જિલ્લાઓમાં અનામત અને ખેડૂતોના મુદ્દે હું જનસભાનું આયોજન કરીશ. જો હું ખોટો હોઉં તો જનતા નહીં આવે અને સાચો હોઇશ તો આવશે.' આ જ શ્રેણીમાં વડોદારમાં હાર્દિક પટેલની આગેવાની હેઠળ ખેડૂત પંચાયતનું આયોજન કરવામાં આવ્યું હતું.